คาดสัปดาห์หน้าบาทกรอบ 29.40-29.80
ศูนย์กสิกรฯคาดเงินบาทสัปดาห์หน้าอยู่ในกรอบ 29.40-29.80 บาท/ดอลล่าร์ ลุ้นผลหารือกนง.
11 พ.ค. 2556

ศูนย์กสิกรฯคาดเงินบาทสัปดาห์หน้าอยู่ในกรอบ 29.40-29.80 บาท/ดอลล่าร์ ลุ้นผลหารือกนง.
ศูนย์วิจัยกสิกรไทย มองแนวโน้มค่าเงินบาทสัปดาห์ถัดไป (13-17 พ.ค.) ว่าเงินบาทอาจเคลื่อนไหวในกรอบ 29.40-29.80 บาทต่อดอลลาร์ฯ โดยคงต้องจับตาความคืบหน้าเกี่ยวกับประเด็นเพดานหนี้ของสหรัฐฯ  สัญญาณ/ท่าทีของทางการในการดูแลค่าเงินบาทหลังจากที่หลายหน่วยงานจะมีการหารือกันกับกนง. ในวันที่ 13 พ.ค. 
ขณะที่ ต้องติดตามตัวเลขเศรษฐกิจสหรัฐฯ ที่สำคัญ ได้แก่ ผลสำรวจภาวะธุรกิจของเฟดสาขานิวยอร์ก ผลสำรวจภาวะธุรกิจของเฟดสาขานิวยอร์ก ดัชนีความเชื่อมั่นผู้บริโภค (เบื้องต้น) เดือนพ.ค. ยอดค้าปลีก ดัชนีชี้นำเศรษฐกิจ ดัชนีราคาผู้บริโภค ดัชนีราคาผู้ผลิต ดัชนีตลาดที่อยู่อาศัย การเริ่มสร้างบ้าน การอนุญาตก่อสร้าง การผลิตภาคอุตสาหกรรม และอัตราการใช้กำลังผลิตเดือนเม.ย. ข้อมูลเงินทุนไหลเข้าสุทธิ สต็อกสินค้าคงคลังภาคธุรกิจเดือนมี.ค. และจำนวนผู้ขอรับสวัสดิการว่างงานรายสัปดาห์